Peter Antal

Mgr. Peter Antal (* 11. júl 1972, Žiar nad Hronom) je slovenský právnik, politik, bývalý podnikateľ a manažér. Od roku 2014 pôsobí ako primátor mesta Žiar nad Hronom, od roku 2022 zároveň pôsobí ako poslanec Zastupiteľstva Banskobystrického samosprávneho kraja a od 8. septembra 2016 do roku 2020 pôsobil ako poslanec Národnej rady Slovenskej republiky (NR SR) za stranu MOST – HÍD, pričom v NR SR o. i. zastával funkciu predsedu výboru pre pôdohospodárstvo a životné prostredie.

 Život 
V rokoch 19861990 absolvoval štúdium v odbore Požiarna ochrana na Strednej priemyselnej škole stavebnej v Žiline a v rokoch 19901996 vyštudoval právo na Právnickej fakulte Univerzity Komenského v Bratislave. V rokoch 19961998 vykonával koncipientskú prax v advokátskej kancelárii JUDr. Richarda Schina v Bratislave, následne v rokoch 19982003 pôsobil v spoločnosti Poľnonákup SLATINA a.s., najskôr ako právnik a organizačno-právny zástupca riaditeľa (19982001), následne ako riaditeľ (20012003) a od 10. marca 2000 do 20. mája 2004 ako podpredseda predstavenstva.Výpis z Obchodného registra Okresného súdu Banská Bystrica, oddiel Sa, vložka č. 109/S. Pozri: MLM AGRO a.s. In: 

V rokoch 20012010 sa venoval podnikateľskej činnosti. Od 5. mája 2003 do 31. decembra 2009 podnikal v rámci živnostenského oprávnenia v oblasti organizačného, ekonomického a podnikateľského poradenstva.Výpis zo živnostenského registra Okresného úradu Žiar nad Hronom, č. 613-8481. Pozri:  Mgr. Peter Antal. In:  Taktiež bol spoločníkom a konateľom viacerých spoločností – AGROPRODUKT Veľké Úľany spol. s r.o. (konateľ 20. decembra 20016. júla 2004),Výpis z Obchodného registra Okresného súdu Banská Bystrica, oddiel Sro, vložka č. 7831/S. Pozri: AGROPRODUKT Veľké Úľany spol. s r.o. In:  A - P Partners, spol. s r.o. (konateľ a spoločník 8. júna 20048. novembra 2005),Výpis z Obchodného registra Okresného súdu Banská Bystrica, oddiel Sro, vložka č. 8289/S. Pozri: A - P Partners, spol. s r.o. In:  D.J.D., spol. s r.o. (spoločník 3. augusta 200417. septembra 2009, konateľ 16. júla 200426. augusta 2009),Výpis z Obchodného registra Okresného súdu Banská Bystrica, oddiel Sro, vložka č. 7160/S. Pozri: AGROPRODUKT Veľké Úľany spol. s r.o. In:  EXPO koliba s.r.o. (spoločník 8. apríla8. októbra 2010, konateľ 8. apríla9. septembra 2010),Výpis z Obchodného registra Okresného súdu Banská Bystrica, oddiel Sro, vložka č. 18006/S. Pozri: EXPO koliba s.r.o. In:  JADRANY s.r.o. (konateľ 18. januára 200712. január 2009, spoločník 6. júna 200813. februára 2009)Výpis z Obchodného registra Okresného súdu Banská Bystrica, oddiel Sro, vložka č. 12550/S. Pozri: JADRANY s.r.o. In:  a P-A Consulting s.r.o. (spoločník 5. mája 20096. októbra 2010, konateľ 5. máj 20099. septembra 2010).Výpis z Obchodného registra Okresného súdu Banská Bystrica, oddiel Sro, vložka č. 16466/S. Pozri: P-A Consulting s.r.o. In: 

Od 10. septembra 2010 do 31. marca 2011 ekonomicko-obchodným riaditeľom a prvým zástupcom generálneho riaditeľa spoločnosti VODOHOSPODÁRSKA VÝSTAVBA, ŠTÁTNY PODNIK, spadajúceho pod Ministerstvo životného prostredia SR. Ako komunálny politik sa dostal do vedenia spoločností s majetkovou účasťou mesta Žiar nad Hronom, a to TECHNICKÝCH SLUŽIEB Žiar nad Hronom, spol. s r.o. (konateľ 9. mája 20113. februára 2015), Technických služieb - Žiar nad Hronom, a.s. (prvý predseda predstavenstva 12. mája 201119. októbra 2013) a Stredoslovenskej vodárenskej spoločnosti, a.s. (člen predstavenstva 24. marca 201526. marca 2018).

Vo voľbách do orgánov samosprávy obcí v roku 2014 získal 4 253 platných hlasov ako nezávislý kandidát (NEKA) na primátora mesta Žiara nad Hronom, a zvíťazil pred kandidátom SIETe Miroslavom Grznárom (411 hlasov) a Ľudovej strany Naše Slovensko Radovanom Jakúbekom (199 hlasov). Funkciu primátora obhájil v komunálnych voľbách v roku 2018, kedy kandidoval už s podporou MOSTu – HÍD, SMERu – sociálnej demokracie a Slovenskej národnej strany a získal 3 456 platných hlasov (76,98 %), teda o 2 423 hlasov viac, než získala jeho protikandidátka Mariana Páleníková (NEKA).

Vo voľbách do NR SR v roku 2016 získal 2 825 preferenčných hlasov, čím sa umiestnil na 17. mieste spomedzi kandidátov strany (na kandidátnej listine mal poradové číslo 16).

V NR SR pôsobil ako predseda Výboru pre pôdohospodárstvo a životné prostredie, člen Osobitného kontrolného výboru na kontrolu činnosti Národného bezpečnostného úradu a náhradník stálej delegácie v Parlamentnom zhromaždení Organizácie pre bezpečnosť a spoluprácu v Európe.

Vo voľbách do NR SR v roku 2023 kandidoval za stranu Sme Rodina, získal 508 preferenčných hlasov. Do NR SR sa však nedostal keďže strana nedosiahla potrebné kvórum na vstup do NR SR (kandidoval s poradovým číslom 22).

 Referencie 

Kategória:Osobnosti zo Žiaru nad Hronom
Kategória:Slovenskí právnici
Kategória:Slovenskí politici
Kategória:Politici MOST-HÍD
Kategória:Slovenskí podnikatelia
Kategória:Primátori slovenských miest
Kategória:Poslanci Banskobystrického samosprávneho kraja
Kategória:Absolventi Právnickej fakulty Univerzity Komenského v Bratislave